NaiveNeuron/SloPal huggingface dataset:
Hrnčiar, Andrej, podpredseda NR SR (2016-06-07):
Poprosím, kľud.
Hatráková, Katarína, poslankyňa NR SR (2021-05-14):
Ďakujem pekne, pán predsedajúci. Tak ako ste spomínali, pán predseda, áno, sme tu rok my, sme, je tu rok pani ministerka, a keď sa ideme baviť o pravidlách a procesoch, tak treba brať zreteľ na plynutie času. Pretože pokiaľ sú niekomu porušované základné ľudské práva, ak je ponižovaný, ak je vysmievaný, ak je likvidovaný on a jeho rodina, tak tam ten čas plynie trochu inak ako pri nejakých akademických debatách o, nechcem teraz nič, ako ju nejakým spôsobom podceniť, ale o akademických debatách o povedzme hospodárskych otázkach. Tu sa bavíme o porušovaní ľudských práv, pani ministerka, a tak, ako na to, tak, ako na to poukázal aj pán predseda. Čiže v takejto situácii sa takpovediac kašle na procesy a na ambície kohokoľvek. Tu proste treba konať a ten čas plynie aj pre iných ľudí v iných, v iných oblastiach. Lebo ja napríklad čakám od pani ministerky odpovede už od októbra, čo sa týka napríklad zákona o, o, alebo teda o reforme opatrovníckeho práva alebo o deťoch a zákone o rodine. Čiže, čiže to len na margo toho, že, áno, procesy treba dodržiavať, ale treba si uvedomiť, v akých sme témach. Ďakujem pekne.
Heger, Eduard, poslanec NR SR (2019-11-29):
Ďakujem veľmi pekne, pán predsedajúci. Pán kolega Viskupič, ďakujem veľmi pekne za úvodné také vykopnutie lopty do tejto dôležitej debaty. Veľmi kvalifikované, veľa, veľa dobrých čísel, teda neviem, či dobrých, ale určite prednesených veľmi dôkladne. Páčila sa mi tá úvodná poznámka o počte poslancov. Pamätáte si, keď sme rokovali o bankovom odvode, tak naozaj ako záujem o túto tému, pričom podľa argumentu hrozia nám značné hospodárske škody, tak poslancov to nijako nezaujíma, bolo tu možno dvaja koaliční poslanci. Teraz som to tak rátal, priebežne prichádzali, odchádzali, ale tak medzi osem až dvanásť je záujem teda koalície o tento rozpočet. Áno, pán Fico to zrejme, ako povedal predsedajúci na začiatku, zrejme pozerá na tablete. Ale ešte chcel by som sa krátko vyjadriť aj k tým číslam a práve k tomu roku 2020 a ´21, pretože tam si veľmi dobre povedal, že hrozí teda ten deficit 2-percentný až 2,5-percentný HDP a je to tak úplne, poviem to v úvodzovkách, nádherne napísané, že treba urobiť dodatočné opatrenia, len táto vláda sama dobre vie, ako, ako je ťažké urobiť dodatočné opatrenia v takej veľkej výške, aby mohol byť vyrovnaný. A pritom sa snaží deklarovať aj nás presviedčať, že teda v týchto rokoch ten vyrovnaný rozpočet bude, čo teda dobre vieme, že ak by táto vláda ostala pri vláde, tak určite by nebol vyrovnaný a naozaj by sme sa veľmi rýchlo blížili práve k tým trojpercentným povestným, deficitu HDP. Takže toto tiež považujem za taký veľký podfuk. A druhý, ten bankový odvod, si hovoril, že riziká sa znižujú. Áno, číselne, ale zase dobre vieme, že banky, viete, pracujú s peniazmi. Tie peniaze nepoužívajú iba občania, tie používajú aj firmy, to živí celú ekonomiku. Ako tam by sme naozaj mali byť veľmi citliví, na čo siahneme. To jak keby sme pekárom zobrali múku a povedali, že však bude dobre. Tak tam treba byť naozaj, naozaj citlivý pri tom, ako pracujeme. Pán minister sa na mňa usmieva, ale asi, asi potom na to niečo povie. Trošku som ho... (Prerušenie vystúpenia časomerom.)
Jasaň, Viliam, poslanec NR SR (2011-05-18):
Ďakujem pekne, pán predsedajúci. Vážená pani kolegyňa, no vôbec vám nezávidím tú situáciu, do ktorej ste sa dostali vy ako nová starostka obce. Ale, žiaľ, obec zapríčinila ten stav, o ktorom som hovoril aj v predchádzajúcom, že ste rôznym spôsobom a lacno pridelili drahé byty rôznym ľuďom, ktorí si to nezaslúžili, a teraz jednoducho musíte znášať dôsledky tohto rozhodnutia vašich predchodcov. Nedá sa nič robiť. Budete musieť znášať všetky dôsledky, ktoré budú súvisieť s vyriešením tohto problému. Jedine, ak by naozaj pán minister pripravil a predložil taký zákon, o ktorom som hovoril, že aby tie byty, ktoré takýmto spôsobom získali možno na Poštovej, možno v okolí magistrátu, možno nad Salvatorom a kde-kade po meste, veľké, krásne, drahé byty vrátili a dali tam do týchto ľudí, ktorí by si možno na sklonku svojho života zaslúžili slušne bývať a slušne dožiť svoj život. Ďakujem pekne.
I. Mikloš, podpredseda vlády a minister financií SR: (2005-10-27):
Chcem plne podporiť zmeny, resp. vypustenie bodu 1 a 2 v čl. III, čiže ten druhý a tretí, a k prvému chcem povedať, že je to naozaj na zváženie. Tie argumenty, ktoré hovoril pán poslanec Farkas, myslím, že sú pravdivé a sú relevantné, ale myslím si, že pre také komplexné videnie treba povedať, že existujú aj argumenty v prospech toho riešenia, aby nebolo obmedzené funkčné obdobie členov bankovej rady. Je to riešené rôzne v rôznych krajinách. Faktom je, že z krajín európskej dvadsaťpäťky väčšina krajín alebo väčšia časť krajín nemá obmedzené členstvo, ale je faktom, že sú krajiny, ktoré majú obmedzené, doteraz sme tak mali aj my. Možno by stálo za zváženie, niekedy totižto, ja by som spomenul jeden argument, ktorý považujem za dosť dôležitý, a to je ten, že môžu vyrásť, a ja si myslím, že aj vyrástli ľudia a teraz nemám na mysli tie najvyššie pozície guvernéra, viceguvernérov, ktoré sú trochu aj také verejné a politické, ale tie ďalšie úrovne, najmä vrchní riaditelia tých úsekov, u ktorých to obmedzenie, že nemôžu vykonávať túto pozíciu viac ako dve funkčné obdobia, pretože nemôžu, lebo potom by nemohli byť členovia bankovej rady, je možno na škodu, keďže možno stratíme ľudí pre túto činnosť, ktorí sú naozaj profesionálmi a ktorí práve aj fungovaním v týchto pozíciách sa stali špičkovými. Ale opakujem, existujú tie argumenty, ktoré hovoril pán poslanec, nechcem spochybňovať a ani nemôžem spochybniť, pretože sú pravdivé, takže je na zvážení Národnej rady. Ja by som možno za optimálne považoval riešenie, ktoré však už teraz nevieme z procedurálneho hľadiska tu ani dať, že by sme obmedzili alebo nechali obmedzenie na dve funkčné obdobia pre guvernéra a viceguvernérov a nedávali ich pre ďalších členov bankovej rady, ale keďže taký návrh nepadol, tak o ňom nebude možné ani hlasovať, tak, samozrejme, nechám na zváženie Národnej rade, k akej alternatíve sa prikloní. To rozšírenie na jedenásť členov v bankovej rade o tých troch, myslím, že má opodstatnenie aj preto, že tam sú viaceré činnosti, tam je poisťovníctvo, kapitálové, dôchodkové sporenie, ale návrh na zmenu tu daný nebol. Takže toľko. Ďakujem pekne.
Šeliga, Juraj, poslanec NR SR (2021-07-23):
Ďakujem. Dajte, prosím, hlasovať o druhom bode prvého pozmeňujúceho návrhu pána poslanca Suska.
Paška, Pavol, predseda NR SR (2014-10-24):
Vážené pani poslankyne, páni poslanci, budeme pokračovať už verejným rokovaním o Správe o činnosti prokuratúry Slovenskej republiky za rok 2013 . Je to tlač 1169. Spoločná správa výborov je tlač 1169a. Vítam pána generálneho prokurátora Slovenskej republiky Jaromíra Čižnára, dávam mu slovo, aby predniesol správu.
Laššáková, Jana, podpredsedníčka NR SR (2014-01-30):
S reakciou pán podpredseda. Nech sa páči, máte slovo.
Číž, Miroslav, podpredseda NR SR (2015-03-12):
Ďakujem, pán poslanec. S faktickou poznámkou pán poslanec Gábor Gál, ak nikto iný, uzatváram možnosť prihlásiť s faktickou poznámkou. A slovo má pán poslanec Gál.
Hraško, Igor, poslanec NR SR (2015-12-15):
Ďakujem pekne za slovo, pani podpredsedníčka. Kolega Daniel Lipšic, myslím, že vy ste to hovorili už v rozprave i v prvom, i v druhom čítaní, že tento zákon nie je komfortný a že je v podstate riziko toho, že to prezident nepodpíše, pretože je skutočne v rozpore s ústavou. No a vidíte, máme to tu. Len to ja nechápem, nerozumiem tomu, no rozumiem, pretože buď je to už hlúposť smeráckych poslancov, alebo nadutosť smeráckych poslancov, že si stále proste potrebujú presadiť svoje alebo pre svojich. Koniec koncov my sme k tomuto zákonu podávali aj pozmeňujúci návrh, ktorý v rámci ministerstva hodnotili odborníci ako výborný, pretože mohol zachrániť, ak chce teda niekto chrániť teplárne, tak mohol zachrániť aj vodárne. Všetky vodárne na Slovenskú, ktoré sú v rukách samospráv, teda len v rukách samospráv, tak mohol ochrániť ich majetok. Nie, ale k tomuto sa vládni poslanci akosi nepostavili pozitívne. A máme tu jeden aj konkrétny problém v Turci s našimi vodárňami, pretože na ne si robí zálusk jeden človek, ktorý sa dostal opäť ku nejakej pohľadávke, ktorá by mohla ohroziť dodávku vody v Turci. Nie možno ohroziť, ale možno nepripraviť občanom regiónu perné chvíle, alebo teda pripraviť pre občanov Turca perné chvíle tým, že by náhodou mohla voda zdražieť a on by si mohol vyryžovať na tomto biznise. Takže na jednej strane akože SMER deklaruje, že robí niečo pre ľudí, a pritom to robí len pre svojich, a na druhej strane, keď má možnosť ukázať, že skutočne chce robiť pre ľudí, tak to neurobí, pretože to je opozičný návrh. Toto je tá hnusná zvrátená smerácka politika.
Paška, Pavol, predseda NR SR (2013-10-28):
Pani spravodajkyňa, chcete? Nie. Prerušujem rokovanie o tomto bode programu. Poprosím pána poslanca Martvoňa, aby uviedol v prvom čítaní návrh poslancov Otta Brixiho a Antona Martvoňa na vydanie zákona č. 250 o ochrane spotrebiteľa. (Rokovanie o návrhu poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa mení zákon č. 250/2007 Z. z. o ochrane spotrebiteľa a o zmene a doplnení niektorých zákonov v znení neskorších prepisov , tlač746.)
E. Bauer, poslankyňa: (2003-10-22):
Po prvé, vám, ako historikovi by som rada pripomenula históriu vzniku Univerzity Komenského, dnes tak dobre známej a uznávanej univerzity, ktorá tiež vznikla zo zákona. A určite vám netreba rozprávať o tom, kto všetko tam vyučoval, že tam vyučovali predovšetkým českí profesori. Ak by dneska Akreditačná komisia mala rozhodovať o založení tejto univerzity, pochybujem, že by mohla byť založená. Po druhé, vaša argumentácia mi veľmi pripomínala argumentáciu pod taktovkou ministerky Slavkovskej za SNS, keď bolo treba zrušiť profesionálnu výchovu kvalifikovaných robotníkov v maďarskom jazyku, pretože boli vymyslené tzv. komunikatívne odbory, medzi ktoré patrili aj klampiar a fotograf a sklenár a podobne. Rada by som vám pripomenula smernicu Rady 2000/43/ES, ktorá jasne definuje nepriamu diskrimináciu. Keď používate občiansky princíp a výsledok je odlišný, jasne diferencujúci a diskriminujúci, potom je potrebné prijať pozitívne opatrenia. Je na trhu práce absolútne jasné, že vzdelanie je kardinálnym problémom odstránenia chudoby. Potom je potrebné si klásť aj otázku, či máte lojálnosť k časti obyvateľstva, ktorá nemá rovnaký prístup ku vzdelaniu.
Hatráková, Katarína, poslankyňa NR SR (2020-12-09):
Ja len sa chcem poďakovať kolegom. Áno, v tom, tým Rakúskom sa, samozrejme, môžme inšpirovať. A teda ešte pánovi kolegovi Sujovi, verím, že zakladáme aj novú prax na novú komunikáciu tu v parlamente. Ďakujem.
Kollár, Boris, predseda NR SR (2020-09-22):
Prosím, prezentujeme sa a hlasujeme. (Hlasovanie.) Prítomných 144 poslancov, za 143, proti žiadny, zdržal sa 1. Konštatujem, že sme tento návrh schválili. Budeme pokračovať hlasovaním v prvom čítaní o návrhu poslanca Gyimesiho na vydanie zákona, ktorým sa mení a dopĺňa zákon č. 369/1990 Zb. o obecnom zriadení (tlač 218), bod 41 schváleného programu. Prosím spravodajkyňu z výboru pre verejnú správu a regionálny rozvoj poslankyňu Martinu Brisudovú, aby uviedla hlasovanie. [Hlasovanie o návrhu poslanca Národnej rady Slovenskej republiky Juraja Gyimesiho na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , tlač 218.]
Laurenčík, Milan, podpredseda NR SR (2021-06-23):
Ďakujem. Prosím, zaujmite miesto pre spravodajcu. Ja otváram rozpravu, do ktorej som dostal jednu písomnú prihlášku. Za klub strany OĽANO – pán poslanec Milan Vetrák. Nech sa páči, pán poslanec, máte slovo.
Pellegrini, Peter, predseda NR SR (2015-11-11):
Pani poslankyňa Mezenská.
P. Paška, predseda NR SR: (2009-02-13):
Otváram rozpravu. Nemám písomnú prihlášku do rozpravy, preto sa chcem spýtať, či chce niekto k tomuto vládnemu návrhu zákona vystúpiť v rozprave. Nie. Končím možnosť sa prihlásiť do rozpravy a vyhlasujem rozpravu za skončenú a predpokladám, že pán minister nechce nič povedať, takže prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty. Je to tlač 951. Spoločná správa výborov je tlač 951a. Pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov , tlač 951.)
Jurinová, Erika, podpredsedníčka NR SR (2014-05-14):
Na vaše vystúpenie, pán minister, chce reagovať jeden pán poslanec. Uzatváram možnosť prihlásiť sa s faktickou poznámkou. Nech sa páči, pán poslanec Mihál.
Galko, Ľubomír, poslanec NR SR (2023-11-21):
Ďakujem pekne. Milý Jozef, zaujala ma tá časť, kde si hovoril o Erikovi Tomášovi a o tom, že tu zbabelo vystúpil až v záverečnom slove, keď sa nedalo reagovať v predchádzajúcom návrhu zákona, ale to takíto zbabelci robia. On sa nepostaví za pult v rozprave, aby sme mohli naňho reagovať a, a teraz je pokadený až za ušami z dôchodkýň (povedané so smiechom), ktoré by potenciálne si mohli ísť od neho pýtať a nie od, od jeho rodiny, ale od neho pýtať splnenie jeho sľubu. On tu bude vybľakovať nezmysly a, a pokrikovať tu po mne, ako taká krysa tu, tu, tu vykukuje spod toho balkóna jak, jak krysa z diery namiesto toho, aby sa postavil za ten pult, aby to povedal verejne. Hej? Však nech, nech sa postaví za pult a nech, nech povie všetko, čo má na srdci, aj ku mne verejne. Hej, lebo on veľmi dobre vie, že on nemá imunitu, to znamená, že vie, že ho je možné trestnoprávne riešiť. Nehovoriac o tom, že civilnou žalobou je možné riešiť aj poslancov, pretože na výroky sa nevzťahuje. A on veľmi dobre vie, že ja by som neváhal ani minútu ani s trestným oznámením, ani s civilnou žalobou. Takže on bude naďalej ako taká krysa tu z diery vykrikovať spod balkóna a schovávať sa. Však nech sa tam postaví a nech povie a príde reakcia. Treba tu opakovať neustále a zas, Erik Tomáš je podvodník, oklamal seniorov, oklamal dôchodcov a dôchodkyne a je našou morálnou povinnosťou im to opakovať. A áno, ak budú mať záujem, mu to podľa ich názoru primeranou formu prísť tlmočiť, je našou povinnosťou im v tom maximálne pomôcť. A to budeme robiť. Ďakujem pekne.
P. Paška, predseda NR SR: (2007-12-04):
Ďakujem veľmi pekne za spoluprácu, dovidenia zajtra o 9.00 hodine. (Prerušenie rokovania o 18.07 hodine.)
M. Dzurinda, poslanec: (2007-02-02):
Pani Nachtmannová, keď máte takú geniálnu pamäť, tak nepotrebujeme v tejto krajine počítače. Pán poslanec Jarjabek, vy ste boli poslancom za politickú stranu, ktorá postavila Fruniho na nohy. Mlčte. (Potlesk.) Za vášho obdobia sa všetky tieto chuligánstva spúšťali, my sme robili, čo sme vládali, aby sme ľuďom pomáhali otvárať oči. Vy a vaša strana postavila takých vagabundov, ako je Fruni, ako je Majský a ďalších na nohy, takže mlčte v tejto snemovni. (Potlesk.) Pán Senko, prekvapuje ma, že hovoríte stále viacej formálne, nemáte žiadne argumenty. Nesiete zodpovednosť za to, čo sa deje, to nie je len tak byť poslancom. 66 % ľudí, ktorí sa zúčastňujú druhého piliera, si želá, aby sa podmienky nemenili. A tento počet narastá. Som si absolútne istý, že pribúda ľudí, ktorí sú za zachovanie, minimálne za zachovanie súčasných podmienok. A či sa vám to páči, alebo nepáči, dnes sa rozhoduje o tom, aké budú starobné dôchodky o 10, 15, 20, 25 rokov, nesieme úžasnú zodpovednosť, tak ako ju nedokázali niesť boľševici, a preto vaši rodičia, naši rodičia mali také biedne a trápne starobné dôchodky. Tak, prosím vás, naháňajte percentá verejnej mienky, ale nie na úkor poctivých občanov tohto štátu. Ďakujem pekne. (Potlesk.)
Laššáková, Jana, podpredsedníčka NR SR (2015-05-14):
V poradí štvrtú otázku položil pán poslanec Gabriel Csicsai, ktorého nevidím v sále, ministrovi životného prostredia Slovenskej republiky, takže nebudeme odpovedať na jeho otázku. Piatu otázku položil pán poslanec Jozef Mikloško podpredsedovi vlády a ministrovi zahraničných vecí a európskych záležitostí Slovenskej republiky Miroslavovi Lajčákovi, ktorého zastupuje opäť podpredseda vlády a minister financií Peter Kažimír, a otázka znie: „Vo vašej správe o našom členstve v Európskej únii je konštatované rozhodnutie Súdneho dvora Európskej únie, že dohoda o pristúpení Európskej únie k Európskemu dohovoru o ochrane ľudských práv s právom Európskej únie je nezlučiteľné s ustanoveniami práva Európskej únie. Čo je za týmto absurdným tvrdením?“ Poprosím vás o odpoveď, pán minister a podpredseda vlády, ako aj o oznámenie o ukončení odpovedi. Nech sa páči.
T. Cabaj, podpredseda NR SR: (2009-12-09):
Pani poslankyňa bola jediná prihlásená do rozpravy, s faktickou poznámkou nikto nereaguje. Vyhlasujem rozpravu za skončenú. Pani navrhovateľka, chcete sa vyjadriť? Nech sa páči.
Pellegrini, Peter, predseda NR SR (2015-11-26):
Ďalší, posledný prihlásený do rozpravy, vystúpi pán poslanec Kadúc.
Grendel, Gábor, podpredseda NR SR (2020-06-05):
Ďakujem. Otváram všeobecnú rozpravu, do ktorej som dostal jednu písomnú prihlášku od pani poslankyne Cigánikovej. Nech sa páči, máte slovo.
Pčolinský, Peter, podpredseda NR SR (2023-06-14):
Ďakujem, čas vám vypršal. Páni poslanci Muňko, Ďurica a Stančík nie sú prítomní v sále. To znamená, prepadáva im poradie. Vyhlasujem týmto rozpravu za skončenú. Pán navrhovateľ, teda pán predseda vlády, chcete zaujať stanovisko? Nie. Pán spravodajca, môžete ohlásiť termín hlasovania.
B. Bugár, podpredseda NR SR: (2003-11-11):
Chcem vás upozorniť, že na prijatie návrhu tohto uznesenia je potrebný súhlas nadpolovičnej väčšiny všetkých poslancov, to znamená 76 poslancov. (Hlasovanie.) Prítomných 127 poslancov, za návrh 126, hlasovania sa zdržal 1. Konštatujem, že navrhované uznesenie sme schválili. Teraz prosím pani spravodajkyňu Jarmilu Tkáčovú, aby uvádzala jednotlivé hlasovania. Najprv budeme hlasovať o správe o poľnohospodárstve a potravinárstve v Slovenskej republike 2003 (tlač 407).
Laššáková, Jana, podpredsedníčka NR SR (2014-11-28):
Na vystúpenie pána poslanca nie sú faktické poznámky. Ďalej písomne do rozpravy bol prihlásený pán poslanec Kadúc, ktorý nie je v rokovacej sále. Nech sa páči, pán poslanec Mikuš, pripraví sa pán poslanec Hlina.
Ďuriš Nicholsonová, Lucia, podpredsedníčka NR SR (2016-06-21):
Pani poslankyňa Antošová, nech sa páči.
Vitteková, Anna, poslankyňa NR SR (2015-12-01):
Hlasujeme o bode 10 pozmeňujúceho návrhu pána poslanca Beblavého.
Sulík, Richard, predseda NR SR (2010-08-11):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, predsedovi tohto výboru poslancovi Radoslavovi Procházkovi. Nech sa páči.
Gibalová, Monika, poslankyňa NR SR (2012-09-13):
Ďakujem veľmi pekne, pán minister. Tá frekvencia úspešnosti otázok stúpa u mňa vtedy, keď ostatní kolegovia nejako nepostrehnú, že tie otázky by mali dávať. Takže to je asi tým. Ja veľmi rada aj zájdem za vami na ministerstvo práce, ale v súvislosti s tým, s touto otázkou sa vás chcem opýtať na záver, či vy považujete takto nastavený dotačný systém za správny a spravodlivý a či ho mienite v tomto volebnom období nejakým spôsobom upravovať. Ďakujem.
M. Číž, podpredseda NR SR: (2008-02-15):
Pán minister, máte slovo.
Raši, Richard, poslanec NR SR (2011-11-29):
Ďakujem pekne,. Vážený pán predseda, žiadam zaradiť nový bod do programu, a to prijatie uznesenia, ktorým Národná rada Slovenskej republiky požiada vládu Slovenskej republiky, aby si na zajtrajšom rokovaní vlády osvojila návrh zákona, ktorý je uvedený v zozname návrhov zákonov tejto Národnej rady pod bodom 51, a to návrh poslancov Národnej rady Slovenskej republiky Richarda Rašiho, Juraja Blanára a Róberta Madeja na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (tlač 574), kde som teraz za skupinu poslancov navrhovateľom, a doporučila ho Národnej... (Prerušenie vystúpenia časomerom.)
Šeliga, Juraj, podpredseda NR SR (2020-06-03):
Toto tiež úplne nebolo na pána Kotlebu. Pán poslanec Laurenčík.
Zmajkovičová, Renáta, podpredsedníčka NR SR (2012-08-06):
Pán poslanec Hlina, nech sa páči.
Žitňanská, Lucia, poslankyňa NR SR (2015-09-29):
Ďakujem veľmi pekne, pani predsedajúca. Vážené kolegyne, kolegovia, dovolím si za skupinu predkladateľov naprieč politickým spektrom predložiť novelu zákona o podmienkach výkonu volebného práva. A uvediem ju veľmi krátko. K predloženiu tejto novely vlastne nového zákona o výkone volebného práva nás po diskusii, opakujem, naprieč poslaneckým klubom viedlo to, že všetci sa pripravujeme na volebné kampane, máme nové pravidlá a pravdepodobne všetci alebo každá politická strana čelí mnohým otázkam, ktoré si kladie, ako interpretovať to-ktoré ustanovenie nových volebných pravidiel. Účelom tejto novely, ktorá je inak veľmi krátka, je, aby štátna komisia politickej strane na jej žiadosť poskytla stanovisko k pravidlám financovania volebnej kampane, a to v lehote, ktorá je ustanovená zákonom. V dobrej viere verím, že chceme uplatňovať nové volebné pravidlá, ktoré naozaj zaviedli nové pravidlá, a v dobrej viere dodržiavať tieto nové pravidlá, ak sa chceme vyhnúť možno tomu, že si nejako interpretujeme zákon, aby sa nám nestalo, že potom po voľbách štátna komisia si bude inak interpretovať zákon, tak, to je zmyslom tejto novely, môcť sa spýtať štátnej komisii, ako vidí to-ktoré ustanovenie zákona, ak máme pochybnosti, ako ho interpretovať, opakujem, v dobrej viere, aby všetci my, ktorí chceme dodržiavať zákon, sme vedeli urobiť maximum aj pre svoju istotu a právnu istotu, že tak naozaj robíme. Tá lehota, ktorá je nastavená v tomto návrhu, je 30-dňová, ja priznávam sa, pôvodne som mala predstavu, že by tá lehota, v ktorej by sa k politickej strane mala vyjadriť alebo dať stanovisko štátna komisia, mala byť 7-dňová. Po diskusii s ministerstvom vnútra vznikla obava, či to nie je príliš krátka lehota, ale vidím tu priestor, hovorím, aj po komunikácii s ministerstvom vnútra, v rámci druhého čítania na rozumný kompromis, pretože tá obava, že tá lehota je príliš krátka, sa týka najmä iných typov volieb, a nie parlamentných, kde je veľmi veľa kandidátov, ergo regionálnych a komunálnych. Čiže ten možný kompromis v druhom čítaní by mohol byť pre parlamentné voľby 7 dní a pre ostatné voľby 30 dní. A myslím, že pre všetkých by to bolo účelné. Samozrejme, tých otázok bude môcť byť viac, ja som rada, že, opakujem, na takomto kroku sme sa dohodli naprieč politickým spektrom, a ja verím, že nám pomôže dodržiavať pravidlá vo volebnej kampani v týchto voľbách. Ďakujem.
Borec, Tomáš, minister spravodlivosti SR (2015-04-23):
To ma mrzí, rád vám to dorozprávam. Ďakujem pekne.
Paška, Pavol, predseda NR SR (2013-09-03):
Pán poslanec Hlina.
Jurčík, Ľudovít, poslanec NR SR (2011-06-01):
Teraz pristúpime k hlasovaniu o pozmeňujúcom a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 22 spoločne s odporúčaním schváliť.
Doležal, Andrej, minister dopravy a výstavby SR (2020-09-16):
Ďakujem pekne za slovo, pán predseda. Vážené panie poslankyne, vážení páni poslanci, dovoľte, aby som uviedol vládny návrh zákona, ktorým sa mení a dopĺňa zákon č. 513/2009 o dráhach a o zmene a doplnení niektorých zákonov v znení neskorších predpisov. Účelom predloženia tohto zákona je podpora cestovného ruchu, ktorý utrpel značné straty v dôsledku výnimočnej situácie a následného pozastavenia voľnočasových aktivít. Dreziny sú prevádzkované a tešia sa veľkému záujmu verejnosti vo viacerých krajinách, napríklad v Rakúskej republike alebo Českej republike, a preto by sme tento, tento druh voľnočasovej aktivity chceli rozvíjať aj u nás. Cyklodreziny u nás jazdia, avšak nie je k tomu prispôsobená legislatíva, resp. súčasná legislatíva pozerá na cyklodreziny a dreziny rovnako ako na hnacie vozidlá. To znamená, je potrebná zmena legislatívy. Návrh zákona je v súlade s Ústavou Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, rovnako s medzinárodnými zmluvami, ktorými je Slovenská republika viazaná, ako aj s právom Európskej únie. Návrh zákona bude mať pozitívny vplyv na podnikateľské prostredie a nebude mať vplyv na rozpočet verejnej správy. Dovoľujem si vás požiadať o podporu pri prerokovávaní predloženého vládneho návrhu zákona a o jeho schválenie v prvom čítaní. Ďakujem veľmi pekne.
Grendel, Gábor, podpredseda NR SR (2022-02-22):
V rozprave by mal teraz vystúpiť pán poslanec Mazurek, nevidím ho v sále, takže stráca poradie. Nasleduje pán poslanec Erik Tomáš, pripraví sa pán podpredseda Juraj Blanár.
B. Bugár, podpredseda NR SR: (2005-12-13):
J. Elsner, poslanec: Ďakujem pekne za slovo. Pán poslanec Fico, vy hovoríte o morálke, o etike, o slušnosti, tak vám musím pripomenúť, že ste celý národ, celú túto spoločnosť vo vystúpení v televízii v nedeľu, viete, ktorú kritickú nedeľu to bolo, o ktorej hovorím teda, zavádzali a tvrdo klamali. Jednoducho vy nemáte právo hovoriť o morálke a o slušnosti, ak vy klamete. Zapíšte si to. (Výkriky.)
A. Belousovová, podpredsedníčka NR SR: (2010-02-10):
Dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, pánovi poslancovi Michalovi Lukšovi. Nech sa páči, pán poslanec.
M. Damborská, poslankyňa: (2008-04-01):
Podľa dostupných údajov z Eurostatu dnes na Slovensku odpracuje priemerne každý desiaty zamestnanec aspoň dve nedele v mesiaci, a to preto, aby si uspokojil požiadavky zamestnávateľa, pomohol zabezpečiť riadny chod firmy, a najmä preto, aby zarobil pár korún navyše kvôli tomu, aby dokázal uživiť svoju rodinu. Osobne zastávam názor, že práca v nedeľu a vo sviatok by mala byť možná len vo výslovne stanovených, odôvodnených a výnimočných prípadoch, aby sa zabránilo zneužívaniu zamestnancov bez nároku na primeraný oddych. Všetci vieme, že práca počas nedele a sviatkov vždy bola a je považovaná ľuďmi za najmenej obľúbenú, nezávisle od náboženského a svetonázorového presvedčenia. Je pravda, že Slovensko sa so šestnástimi štátnymi sviatkami ročne zaraďuje medzi špičku v rámci Európy. V počte voľných dní po Slovensku nasleduje Chorvátsko so štrnástimi sviatkami a Rakúsko s trinástimi sviatkami. Tucet voľných dní v roku majú Čechy, Maďarsko a Francúzsko. Nemecko má jedenásť sviatkov, plus aj niektoré spolkové krajiny majú vlastné sviatky. A po desať voľných dní majú Poľsko a Švajčiarsko. Náš predložený návrh nemá ambíciu obmedzovať zisky obchodným reťazcom a zakazovať maloobchodný predaj počas všetkých sviatočných dní, ako sa nám to snaží niekto podsúvať. Táto malá novela Zákonníka práce má predovšetkým umožniť zamestnancom pracujúcim v maloobchodnom predaji v zmysle medzinárodných dokumentov v zhode so zásadou zosúlaďovania rodinného a pracovného života presadzovanou v pracovnom práve Európskej únie, ako aj s kultúrnymi tradíciami nášho štátu, ale aj celej Európy stráviť dva najstaršie, najvýznamnejšie a najkrajšie sviatky roka a začiatok každého nového roka v kruhu svojich najbližších a priateľov. Veď, či sa to niekomu páči alebo nie, to, čo robí Vianoce Vianocami a Veľkú noc Veľkou nocou, sú práve tradície a to, že sme v kruhu  svojich najbližších. Na podporu nášho návrhu pritom nemusíme chodiť ďaleko. Stačí zájsť len pár kilometrov k našim rakúskym susedom, ktorí neumožňujú zamestnávateľom v maloobchode určovať počas sviatočných dní svojim zamestnancom prácu. Všetci obyvatelia Rakúska sú s tým uzrozumení a zariadia sa so svojimi nákupmi podľa toho. Aby sme sa však pozreli aj trochu ďalej po Európskej únii. Tak napr. všetky štátne sviatky sa v Británii nazývajú bank holidays čiže bankové prázdniny, pretože počas týchto sviatkov sú zatvorené všetky banky a drvivá väčšina firiem a obchodov. Počas štátnych sviatkov je nielen v Rakúsku a Británii, ale aj v mnohých iných štátoch Európy najspoľahlivejším dopravným prostriedkom vaše vlastné auto. Nielen predaj v obchodnej sieti, ale aj mestská hromadná doprava je tiež totiž v tomto období značne obmedzená. Mohla by som vyratúvať aj ďalšie európske štáty, ktoré majú systém podobný Rakúsku alebo Británii. To však nie je mojím cieľom, pretože drvivá väčšina z nás má s týmto svoje vlastné skúsenosti. Vážené kolegyne, vážení kolegovia, dovoľujem si vás s prihliadnutím na uvedené a na opätovné priblíženie sa Slovenska celoeurópskym tradíciám požiadať, aby ste návrh zákona posunuli do druhého čítania. Ďakujem za pozornosť.
Poliačik, Martin, poslanec NR SR (2013-05-17):
Ďakujem kolegovia. No presne to ma na tom zaráža, že podľa mňa nie je náhodná táto novela. Ja si myslím, že už je naštartovaný nejaký investorík, nejaký kamarát, ktorý potrebuje zmenu v zákone, ktorý na to, aby sa dostal pri zvýhodnených podmienkach k nejakej pôde, budove alebo k nejakej parcelke, uprednostní v spolupráci s akciovou spoločnosťou SMER zmenu zákona pred riadnym konaním a vysporiadaním sa s tým, že niekto tú pôdu alebo tú budovu už vlastní. Považujem to za nebezpečné a myslím si, že je potrebné, aby sa o tom hovorilo v slovenskom parlamente. Takže ďakujem kolegom za podporu a som veľmi zvedavý, ako táto novela ešte v parlamente dopadne. Vďaka.
Šimko, Igor, poslanec NR SR (2024-06-13):
Pán predsedajúci, keďže sme schválili pozmeňujúce návrhy zo spoločnej správy, dajte, prosím, hlasovať o tom, že predložený návrh zákona prerokujeme v treťom čítaní ihneď.
Blanár, Juraj, podpredseda NR SR (2022-05-05):
Ďakujem, pán spravodajca, otváram všeobecnú rozpravu. Písomne som prihlášku do rozpravy neobdržal. Pýtam sa, či má niekto záujem ústne sa prihlásiť do rozpravy, môže tak urobiť teraz. Konštatujem, že nie je tomu tak. Ako jediný, ktorý sa prihlásil do rozpravy, je pán navrhovateľ Erik Tomáš. Uzatváram možnosť prihlásiť sa do rozpravy a udeľujem slovo pánovi navrhovateľovi. Nech sa páči.
Grendel, Gábor, podpredseda NR SR (2021-05-11):
Prezentujme sa a hlasujme. (Hlasovanie.) Prítomných 130 poslancov, za 130, proti nikto, nezdržal sa nikto, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Preto pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Pán spravodajca, prosím, uveďte hlasovanie.
Fronc, Martin, poslanec NR SR (2013-05-23):
Ďakujem pekne. Interpelujem pána ministra školstva, vedy, mládeže a športu pána Dušana Čaploviča, a to opakovane vo veci predpokladov pre výkon pedagogického povolania, tzv. vyhlášky o pedagogickej spôsobilosti. Táto vyhláška je dnes podľa môjho presvedčia príliš rigidná. A mnohí učitelia sa obracajú zrejme aj na vás, že vyučujú ako nekvalifikovaní a znevýhodnení, prípadne vôbec nemôžu učiť. Myslím si, že dozrel čas na to, aby tá vyhláška bola inovovaná. A chcem aj uviesť niekoľko príkladov podľa mňa vážnych. To nie sú len učitelia, povedzme, odborných predmetov a jazykov. Ale stáva sa, že umelci, trebárs herci, ktorí hrajú na prvej scéne v národnom divadle, sú nekvalifikovaní a nemôžu učiť odovzdávať svoje skúsenosti deťom v základných umeleckých školách, alebo sú na tom takisto hudobníci, ktorí sú renomovaní, celoštátne. Čiže domnievam sa, že túto vyhlášku treba zmeniť. A to chcem povedať, že som aj za to, že minister nie je len prostý vykonávateľ a mal by mať isté väčšie kompetencie, to znamená, aby vo vyhláške bolo aj to, že v odôvodnených prípadoch môže udeliť aj výnimku z predpokladov výkonu povolania. Čiže opätovne interpelujem pána ministra, kedy bude nová vyhláška o pedagogickej spôsobilosti pripravená. Ďakujem.
Laššáková, Jana, podpredsedníčka NR SR (2012-09-25):
Pán poslanec Vašečka.
Kaliňák, Robert, podpredseda vlády a minister vnútra SR (2018-01-30):
Ďakujem pekne. Vážený pán podpredseda, vážené dámy poslankyne, páni poslanci, ako som už hovoril, týmto návrhom predovšetkým transponujeme európsku smernicu, ktorá má zjednodušiť vstup a pobyt štátnych príslušníkov tretích krajín predovšetkým na účely výskumu, štúdia, odborného vzdelávania, dobrovoľníckej služby, výmenných programov žiakov a ďalších vzdelávacích projektov. Vo väčšine prípadov teda ide o aktualizáciu platného ustanovenia. V zásade nevyhnutné zmeny, ktoré sme zapracovali, súvisia s mobilitou práve výskumných pracovníkov a ich rodinných príslušníkov. V tomto prípade v novele zákona o pobyte cudzincov sa upravujú aj niektoré aspekty z aplikačnej praxe a zmeny sa dotýkajú najmä inštitútu tolerovaného pobytu, z ktorého sa vypúšťajú niektoré kategórie štátnych príslušníkov tretích krajín a presúvajú sa do nových ustanovení o zotrvaní štátneho príslušníka tretích krajín na území Slovenska, čo viac zodpovedá statusu týchto osôb. Ďakujem pekne.
Hrnčiar, Andrej, podpredseda NR SR (2018-03-14):
Takže pani predkladateľka nemá záujem o reakciu, tým pádom pani spravodajkyňa tiež nie, prerušujem rokovanie o tomto bode programu. Takže ospravedlňujem sa, pani poslankyňa Remišová, ale vy v opozícii sa neviete dohodnúť, takže ma to mrzí. Ďalším bodom programu je prvé čítanie o návrhu poslancov Národnej rady Slovenskej republiky Milana Krajniaka, Borisa Kollára, Petra Pčolinského, Adriany Pčolinskej a Petra Štarchoňa na vydanie zákona o ochrane pred neprispôsobivou osobou a o zmene a doplnení niektorých zákonov . Návrh zákona má tlač 883. Návrh na jeho pridelenie na prerokovanie výborom je v rozhodnutí č. 917. Dávam slovo poslancovi Milanovi Krajniakovi, aby návrh zákona uviedol.
Jurinová, Erika, podpredsedníčka NR SR (2013-05-14):
Ďakujem. Na vaše vystúpenie neregistrujem žiadne faktické poznámky. Vyhlasujem všeobecnú rozpravu za skončenú. Presnejšie, pán minister, chcete sa vyjadriť, zaujať stanovisko? (Reakcia navrhovateľa.) Nech sa páči.
Bugár, Béla, podpredseda NR SR (2010-11-03):
Ako posledný v rozprave vystúpi pán poslanec Číž, nech sa páči, máte slovo. (Reakcia poslanca.) Vzdávate sa? Ďakujem veľmi pekne. Takže tým pádom končíme rozpravu. Chcem sa opýtať, pán navrhovateľ, pán predseda Národnej rady, nech sa páči, môžte sa vyjadriť k rozprave.
Šebej, František, poslanec NR SR (2010-11-03):
Ďakujem, pán predsedajúci. Ja som sa s úžasom dozvedel, že autor textu slovenskej hymny Matúška jasnozrivo vo svojej predvídavosti myslel už na nás a jednoducho, že text slovenskej hymny, ten verš „zastavme ich, bratia“ sa vzťahuje na nás. Pán poslanec, bravó! V interpretácii textu ste dosiahli vrchol. Ďakujem.
Bugár, Béla, podpredseda NR SR (2011-07-01):
Na vystúpenie pána predsedu Národnej rady s faktickými poznámkami sa prihlásili ôsmi. Končím možnosť sa prihlásiť do faktických poznámok, posledný prihlásený bol pán poslanec Žiga. Takže, pán poslanec Jarjabek, nech sa páči.
Glváč, Martin, podpredseda NR SR (2018-12-05):
Ďakujem. Otváram rozpravu. Do rozpravy som dostal jednu písomnú prihlášku, pán poslanec Budaj. Ale ešte predtým vystúpi pani navrhovateľka. Nech sa páči.
Nash, Natália, poslankyňa NR SR (2024-01-09):
Ďakujem pekne za slovo. Ďakujem, pán Mikulec, za váš príspevok. Súhlasím s tým, že je neporovnateľné nadužívať skrátené legislatívne konanie dnes a porovnávať to s jeho nadužívaním počas mimoriadnej situácie v predchádzajúcom volebnom období, hoci v niektorých prípadoch, a to sme aj my z opozície mimoparlamentnej kritizovali, by sa o tom dalo polemizovať. Ale situácia dnes naozaj nie je porovnateľná so situáciou, ktorú sme tu mali, keď tu bola pandémia. Ďalej ste veľmi správne uviedli, že neboli naplnené zákonné dôvody na skrátené legislatívne konanie, že nám neboli predložené dôkazy, rozhodnutia, nálezy, nič nebolo konkretizované, čo by pomohlo pochopiť, ktoré sú vlastne tie hlavné dôvody predkladania tohto zákona v skrátenom legislatívnom konaní. Argumentovať porušovaním, porušovaním ľudských práv špeciálnou prokuratúrou bolo manipulatívne a scestné. Veľmi správne ste tiež uviedli, že zníženie lehôt premlčania plus zníženie hranice škody, plus zníženie sadzby je naozaj adresnou pomocou ľuďom podozrivým a obvineným z takýchto trestných činov. Áno, je to adresná pomoc a my poznáme jej prijímateľov. Toto je cieľom tejto novely a vďaka za tie príklady, ktoré ste uviedli, na ktorých ste úspešne demonštrovali tú primeranosť tých trestov, ako aj výchovný efekt tých trestov. A veľmi pekne ďakujem teda za demaskovanie toho, kto je prijímateľom tejto zmeny Trestného zákona. Ďakujem. (Potlesk.)
Sopko, Miroslav, poslanec NR SR (2019-06-26):
Ja len veľmi krátko. Napriek tomu, čo som teraz počul, vás chcem požiadať o podporu tohto návrhu zákona. Najmä preto, lebo som bol pomerne v komunikácii aj s mnohými manažérmi, ktorí mi povedali takú svoju osobnú skúsenosť, že pre každého človeka, ktorý sa pohybuje v určitej profesnej oblasti, je dôležité prijímanie výziev. A ja si myslím, že riaditelia sú manažérmi v oblasti školstva a tieto výzvy potrebujú. A my ak chceme veci zlepšovať, musíme nechať tú ambíciu týchto ľudí ísť a ju dokonca aj motivovať rôznymi spôsobmi. Toto je jeden z nich. Takže ešte raz prosím o podporu. Ďakujem.
Bugár, Béla, podpredseda NR SR (2019-09-20):
Pán poslanec Madej. (Reakcia z pléna.) Takže pani poslankyňa Krištúfková.
Brocka, Július, poslanec NR SR (2014-09-24):
Pán poslanec Viskupič, to je trošku nedorozumenie. Vy hovoríte o veciach, ktoré súvisia s volebným zákonom. My teraz riešime problém jedného mandátu verejného funkcionára. To je, ako keby sme my mali vyčítať, alebo takto, KDH podporuje, aby som sa nikoho nedotkol, kto tu sedí v sále teraz, do komunálnych volieb v Trenčíne za primátora Richarda Rybníčka. A ja neviem, či zastáva on ďalších desať funkcií napríklad, že je v nejakej dozornej rade alebo predstavenstve mestských podnikov alebo včelárov, alebo filatelistov, alebo futbalistov, alebo hokejistov, alebo seniorov. Veď to je vecou mestských poslancov, aby to vyriešili. My sa teraz zaoberáme problémom, ktorý vychádza z tejto sály, a to len my môžeme zmeniť, že tu sedia poslanci, verejní funkcionári, ktorí sedia akoby naraz na troch, na štyroch stoličkách, nielenže na nich tak sedia, oni za to berú aj plný plat z verejných zdrojov. Ale ich zástupca, napríklad zástupca toho starostu, teraz nemenovaného, hociktorého, má nárok zo zákona iba na alikvotný plat počas zastupovania. Ale starosta, ktorý tu tri týždne z mesiaca sedí, on má plný plat starostu, primátora. Veď to je škandál, to je nehoráznosť. To je taká nespravodlivosť, to tak nemorálne, že to treba zmeniť. Ale to môžeme urobiť len tu v sále. Tie ostatné veci. Ja som mal pocit, že vy ste odpútali pozornosť od hlavného problému. Toto, čo ste hovorili aj o tom pánovi z Považskej Bystrice, ja by som vám odporúčal. Veď vy ste poslanec Národnej rady a vám musia dať slovo v Považskej Bystrici, keď tam prídete. A môžete im to otvorene povedať, že naozaj už aj my v parlamente o tom vieme, čo sa tam v Považskej Bystrici deje.
Laššáková, Jana, podpredsedníčka NR SR (2014-11-10):
Pán poslanec Jasaň.
Nicholsonová, Lucia, poslankyňa NR SR (2014-11-09):
Nie, pani podpredsedníčka, ja sa vám pýtam, pretože v opačnom prípade, ak mi nepoviete, o aký paragraf z rokovacieho poriadku ide, ja sa posadím na svoje miesto, ale ja to budem považovať za to, že ste mi znemožnili vystúpiť na pôde parlamentu ako riadne zvolenej poslankyni Národnej rady. Nech už si o mne myslíte čokoľvek a budem to považovať za cenzúru. Pýtam sa vás, o aký paragraf sa opierate?
Paška, Pavol, predseda NR SR (2014-06-25):
Dobre, že chcete nepokračovať. Pán spravodajca, potom poprosím pri hlasovaní, dobre, aby sme hlasovali o... Ja len na vysvetlenie. Naozaj zákon hovorí o troch spôsoboch, ktoré sú veľmi jasne formulované. Takže mohlo dôjsť k nejakému nedorozumeniu. Ale, pán spravodajca, poprosím, dobre, budeme potom hlasovať. Pani poslankyňa pravdepodobne chcela navrhnúť, aby sme nepokračovali v rokovaní. Dobre. Budeme teraz hlasovať. Pán poslanec Kondrót, druhé čítanie o vládnom návrhu zákona číslo 92 o podmienkach prevodu majetku štátu na iné osoby (tlač 974). (Hlasovanie o vládnom návrhu zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov , tlač 974.)
Bugár, Béla, podpredseda NR SR (2018-03-26):
Pán poslanec... Zastavte, zastavte minutáž. (Reakcie z pléna.) Páni poslanci, hlavne pani poslankyňa Cigániková, možnože sa cítite v krčme, ale toto krčma nie je, slovo nemáte!
Bugár, Béla, podpredseda NR SR (2018-02-08):
Prezentujme sa a hlasujme. (Hlasovanie.) Prítomných 138, za 63, proti 15, zdržalo sa 59 poslancov, 1 nehlasoval. Návrh sme nepostúpili do druhého čítania. Budeme teraz hlasovať v prvom čítaní o návrhu poslancov Kiššovej, Blahovej, Rajtára, Ďuriš Nicholsonovej a Kaščákovej na vydanie zákona, ktorým sa mení a dopĺňa zákon č. 461/2003 Zb. o sociálnom poistení (tlač 831). Pani poslankyňa Krieštúfková, nech sa páči, ako spravodajkyňa máte slovo. (Ruch v sále.) Pán poslanec Pčolinský, chceli ste zamedziť pani spravodajkyni, aby predložila návrh. (Hlasovanie o návrhu poslancov Národnej rady Slovenskej republiky Jany Kiššovej, Natálie Blahovej, Jozefa Rajtára, Lucie Ďuriš Nicholsonovej a Renáty Kaščákovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 831.)
Slyško, Peter, poslanec NR SR (2023-11-21):
Ďakujem veľmi pekne za slovo. Vážení kolegovia, ja si vážim tú odbornú diskusiu, ktorú vedieme, no počúvam tu aj zo strany OĽANO a my všetci počúvame tie výhrady, výtky. No ja by som rád povedal, že je to práve strana OĽANO, ktorá tri roky viedla a teraz aj pán minister Krajčí nám hovoril, že za posledný rok sa prakticky, rok-dva, nič neudialo. No ale stále tam boli nominanti OĽANO, následne nominant úradníckej vlády. V Sociálnej poisťovni bol taktiež nominant OĽANO. Ale aj keď si tak povieme, že odmyslíme túto politiku, lebo aj, prepáčte, mal som to za potrebné povedať, tak aj tá myšlienka od pána bývalého ministra, že však on nevidí problém, spustíme to a následne však vláda nová deklaruje, že chce podporiť zdravotníctvo výrazne a potom uvidíme. Ja si naozaj myslím, že by sme mali pristupovať vecne, racionálne, tak ako to bolo aj na výbore, že kde aj pani ministerka spoločne so štátnym tajomníkom jasne, vecne diskutovali a jednoducho priznať, že, bohužiaľ, v aktuálnom stave to nie je možné naplniť takto a budeme to musieť riešiť. Takže ďakujem ešte raz za vecnú diskusiu.
P. Paška, predseda NR SR: (2009-12-01):
(Hlasovanie.) 141 prítomných, 82 za, 17 proti, 42 sa zdržalo. Máte súhlas. Budeme hlasovať.
Glváč, Martin, podpredseda NR SR (2018-11-30):
Ďakujem predsedovi Najvyššieho kontrolného úradu a dávam slovo spoločnému spravodajcovi, predsedovi výboru pre financie a rozpočet poslancovi Lacovi Kamenickému a prosím ho, aby informoval Národnú radu o výsledku rokovania výborov o tomto vládnom návrhu zákona a aby odôvodnil návrh a stanovisko gestorského výboru. Nech sa páči.
Vons, Peter, poslanec NR SR (2020-11-03):
Vážený pán predsedajúci, vážené pani poslankyne, vážení páni poslanci, vážený pán minister, predseda Národnej rady Slovenskej republiky rozhodnutím č. 311 z 23. októbra 2020 pridelil výboru pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov v súvislosti s ochorením COVID-19 (tlač 320), s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konanie na svojej 32. schôdzi dňa 3. novembra 2020. Uznesením č. 80 odporučil Národnej rade Slovenskej republiky tento návrh schváliť s tým, že prvé, druhé a tretie čítanie sa uskutoční na 16. schôdzi Národnej rady. Vážený pán predsedajúci, prosím, otvorte rozpravu.
Pčolinský, Peter, podpredseda NR SR (2022-10-20):
Čiže teraz o jedenástej. Ďakujem pekne. Prerušujem rokovanie o tomto bode programu. Vážené panie poslankyne, vážení páni poslanci, chcem vás naozaj veľmi dôrazne požiadať, aby ste ako navrhovatelia a spravodajci si veľmi pozorne sledovali priebeh programu schôdze, pretože dnes od rána prepadlo príliš veľa bodov na to, aby sme normálne vedeli fungovať a pokračovať ďalej. Chcem vás naozaj vyzvať, aby všetci navrhovatelia a spravodajci si dávali pozor na to a sledovali program schôdze, pretože potom prepadávajú body a v tejto chvíli sme pomaly na 60. bode. Čiže ešte raz vás dôrazne žiadam, aby ste si na to dávali pozor, pretože v prípade ak budú tieto body takto prepadávať, jednoducho ich vyradíme z programu schôdze. Ďakujem veľmi pekne a prerušujem rokovanie do 11.00 h. (Prestávka.)
Blanár, Juraj, podpredseda NR SR (2023-06-16):
Pani poslankyňa Pleštinská, nech sa páči.
Andrejuvová, Anna, poslankyňa NR SR (2020-11-03):
Ďakujem pekne, pán predsedajúci. Ťažko sa hľadajú slová po tom, čo povedal pán Blaha, tak na začiatku iba poďakujem kolegom, ktorí ma doplnili, a k pánu Blahovi. Pán Blaha, vy ani sám tomu neveríte, čo hovoríte. To... (Potlesk.) Je neuveriteľné, že vy tu spomínate starých rodičov. Tak moji starí rodičia, nikdy nevstúpili do žiadnej komunistickej strany, celý život verili v Boha, takto vychovali mojich rodičov a ja som im za to vďačná, že nikdy nepodľahli nejakej ilúzii, úplne nejakého izmu, ktorý bol chybný a nesprávny. Hovorili ste, že treba rozlišovať, kedy akí komunisti boli. To snáď tiež nemyslíte vážne. Od päťdesiatych, šesťdesiatych, sedemdesiatych rokov, všetky tieto desiatky rokov zomierali ľudia, pretože komunizmus porušoval ľudské práva a slobody týchto ľudí. Či pre vieru, alebo pre to, čo si mysleli. A keď vy ste hovorili, že rozumiete disidentom. To snáď tiež nemyslíte vážne. Lebo oni by dneska za tento návrh hlasovali. Je mi ľúto, že tu nie ste, že to nepočujete, ale ak to počujete, veľmi sa mýlite v názore v tom, čo ste tu rozprávali. A kriminalizovanie slobody? To snáď tiež nemyslíte vážne. Veď vy máte slobodu slova a vyjadrovania sa dneska takú, ktorá v komunizme neexistovala, a ja som veľký zástanca prívržencov, prívrženec slobody slova, samozrejme, pokiaľ nepodnecuje násilie a vy tvrdíte, že my vás kriminalizujeme. To tiež snáď nemyslíte vážne. A už iba krátko, žiaľ, nie som profesor histórie, mám len obyčajnú politológiu a právo. Ďakujem.
Žiga, Peter, podpredseda NR SR (2023-12-19):
Pán poslanec Pollák. Nie je v sále. Pani poslankyňa Kalmárová. Nie je v sále. Pán poslanec Lackovič, nech sa páči.
Dostál, Ondrej, poslanec NR SR (2016-06-15):
Ďakujem za reakciu, pán poslanec Kamenický. Ja som nepovedal, že táto vláda neurobila nič. Ja som zo štátneho záverečného účtu, teda z materiálu, ktorý nám poskytlo ministerstvo financií, odvodil nejaké zistenia, ktoré z neho priamo vyplývajú. Podložil som ich konkrétnymi číslami, ktoré nevypovedajú o tom, že je to až tak dobré a že sú tam veci, ktoré vám sa môžu zdať, že nie sú až taký problém, mne sa ako problematické zdajú. Je to asi aj vecou optiky, teda toho, či sa uspokojíme s tým, že klesá verejný dlh v pomere k HDP, keď v absolútnych číslach naďalej narastá. Možno teda máme inú mieru prísnosti posudzovania toho, čo je žiaduce pre zdravé verejné financie. A rovnako zmäkčovanie tých kritérií, ktoré sú obsiahnuté v dlhovej brzde, si myslím, že by neprispelo k tomu, aby sa verejné financie ozdravovali. Či sa podarí naplniť v tomto volebnom období ten zámer vyrovnaného rozpočtu, som veľmi zvedavý, lebo mám pocit, že je to niečo podobné ako diaľnica do Košíc, že vždycky sa upíname k tomu, že bude, bude, ale tak na konci volebného obdobia, prípadne tesne za horizontom tohto volebného obdobia, keď začne volebné obdobie, tak potom to opäť posunieme za horizont toho ďalšieho.
B. Bugár, podpredseda NR SR: (2002-06-27):
J. Klemens, poslanec: Ďakujem veľmi pekne, pán minister, za odpoveď. Spomenuli ste, pán minister, úspechy v rezorte obrany a podľa toho, čo ste prezentovali, nebolo ich málo. Ale pýtam sa, neboli v rezorte obrany aj nedostatky, proste, čo sa vám za tých 18 mesiacov nepodarilo splniť. Tie ste nespomenuli. Prosím o odpoveď. Ďakujem.
Matejička, Vladimír, poslanec NR SR (2018-12-04):
Týmto sme hlasovali o všetkých pozmeňujúcich návrhoch. Pán predseda, mám splnomocnenie gestorského výboru podať návrh, aby sme pristúpili k tretiemu čítaniu ihneď, dajte, prosím, o tom hlasovať.
Blanár, Juraj, podpredseda NR SR (2022-06-21):
Pán poslanec Kočiš s faktickou.